title: Decizia Consiliului din 22 aprilie 2013 de numire a membrului reprezentant al Consiliului în cadrul Comitetului consultativ european pentru statistică

text:
               4.5.2013

               RO

               Jurnalul Oficial al Uniunii Europene

               C 127/1

         DECIZIA CONSILIULUI
   din 22 aprilie 2013
   de numire a membrului reprezentant al Consiliului în cadrul Comitetului consultativ european pentru statistică
   2013/C 127/01
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Decizia nr. 234/2008/CE a Parlamentului European și a Consiliului din 11 martie 2008 de instituire a Comitetului consultativ european pentru statistică (1),
   având în vedere recomandarea Comitetului economic și financiar din 25 martie 2013,
   întrucât:

               (1)

               Dna Maria Lucília SALEMA E CARVALHO a demisionat din calitatea de membru reprezentant al Consiliului numit în mod direct în cadrul Comitetului consultativ european pentru statistică.

               (2)

               În urma demisiei, Consiliul decide să îl numească pe dl Maurizio VICHI în calitate de membru reprezentant al Consiliului în cadrul Comitetului consultativ european pentru statistică,

         ADOPTĂ PREZENTA DECIZIE:
   Articolul 1
   Dl Maurizio VICHI este numit în calitate de membru reprezentant al Consiliului în cadrul Comitetului consultativ european pentru statistică.
   Articolul 2
   Prezenta decizie intră în vigoare la 1 aprilie 2013.

      Adoptată la Luxemburg, 22 aprilie 2013.

            Pentru Consiliu

            Președintele

         E. GILMORE

      (1)  JO L 73, 15.3.2008, p. 13.


title: Constituirea și stabilirea atribuțiilor, componenței și a mandatului Comisiei speciale privind criza financiară, economică și socială Decizia Parlamentului European din 7 octombrie 2009 privind constituirea și stabilirea atribuțiilor, componenței numerice și a duratei mandatului Comisiei speciale privind criza financiară, economică și socială

text:
               26.8.2010

               RO

               Jurnalul Oficial al Uniunii Europene

               CE 230/11

         Miercuri, 7 octombrie 2009Constituirea și stabilirea atribuțiilor, componenței și a mandatului Comisiei speciale privind criza financiară, economică și socială
   P7_TA(2009)0025
   Decizia Parlamentului European din 7 octombrie 2009 privind constituirea și stabilirea atribuțiilor, componenței numerice și a duratei mandatului Comisiei speciale privind criza financiară, economică și socială
   2010/C 230 E/03

      Parlamentul European,
   având în vedere decizia Conferinței președinților din 17 septembrie 2009 de a propune constituirea unei comisii speciale privind criza financiară, economică și socială și de a defini atribuțiile, componența numerică și durata mandatului acesteia,
   având în vedere articolul 184 din Regulamentul său de procedură,

               1.

               decide să constituie o comisie specială pentru criza financiară, economică și socială, având următoarele atribuții:

                           (a)

                           analiza și evaluarea dimensiunii crizei financiare, economice și sociale, impactul acesteia asupra Uniunii și statelor sale membre, precum și a stării guvernanței globale, și propunerea de măsuri corespunzătoare în scopul reconstruirii pe termen lung a unor piețe financiare solide și stabile, capabile să susțină, la toate nivelurile, creșterea durabilă, coeziunea socială și ocuparea forței de muncă, însoțită de evaluarea efectelor acestor măsuri și a costurilor pe care le-ar implica inacțiunea;

                           (b)

                           analiza și evaluarea aplicării până în prezent a legislației comunitare în toate domeniile aferente, precum și coordonarea acțiunilor întreprinse de statele membre pentru a sprijini creșterea economică durabilă și de calitate și investițiile pe termen lung, pentru a combate șomajul și a răspunde problemelor puse de schimbările demografice și climatice, respectând, în același timp, principiul subsidiarității;

                           (c)

                           stabilirea, în acest scop, a contactelor necesare și organizarea de consultări cu instituțiile Uniunii și cu forumurile naționale, europene și internaționale, cu parlamentele și guvernele naționale ale statelor membre și ale țărilor terțe, precum și cu reprezentanții comunității științifice, ai întreprinderilor și ai societății civile, inclusiv cu partenerii sociali, în strânsă colaborare cu comisiile permanente;

               2.

               decide că această comisie specială poate emite recomandări cu privire la măsurile și inițiativele de întreprins, în strânsă colaborare cu comisiile permanente ale Parlamentului, având în vedere că competențele acestora privind adoptarea, monitorizarea și punerea în aplicare a legislației comunitare din acest domeniu rămân neschimbate;

               3.

               decide că comisia specială va avea 45 de membri;

               4.

               decide ca durata mandatului comisiei speciale să fie de douăsprezece luni, începând cu 8 octombrie 2009, această durată putând fi prelungită; decide că această comisie va prezenta Parlamentului un raport interimar și un raport la sfârșitul mandatului, care să conțină recomandări cu privire la acțiunile sau inițiativele de întreprins.


title: Decizia Consiliului din 21 noiembrie 1988 privind încheierea celui de-al patrulea Protocol adițional la Acordul dintre Comunitatea Economică Europeană și Statul Israel

text:
Anunţ juridic important

|

31988D0596

Jurnalul Oficial L 327 , 30/11/1988 p. 0035 - 0035 ediţie specială finlandeză: capitol 11 volum 14 p. 0168  ediţie specială suedeză: capitol 11 volum 14 p. 0168  ediţie specială în limba cehă capitol 11 volum 16 p. 228  - 228 ediţie specială în limba estonă capitol 11 volum 16 p. 228  - 228 ediţie specială în limba maghiară capitol 11 volum 16 p. 228  - 228 ediţie specială în limba lituaniană capitol 11 volum 16 p. 228  - 228 LV.ES capitol 11 volum 16 p. 228  - 228 MT.ES capitol 11 volum 16 p. 228  - 228 PL.ES capitol 11 volum 16 p. 228  - 228 SK.ES capitol 11 volum 16 p. 228  - 228 ediţie specială în limba slovenă capitol 11 volum 16 p. 228  - 228

		19881121Decizia Consiliuluidin 21 noiembrie 1988privind încheierea celui de-al patrulea Protocol adițional la Acordul dintre Comunitatea Economică Europeană și Statul Israel(88/596/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 238,având în vedere recomandarea Comisiei [1],având în vedere avizul conform al Parlamentului European [2],întrucât trebuie aprobat al patrulea Protocol adițional la Acordul dintre Comunitatea Economică Europeană și Statul Israel [3], semnat la Bruxelles la 11 mai 1975,DECIDE:Articolul 1Al patrulea Protocol adițional la Acordul dintre Comunitatea Economică Europeană și Statul Israel se aprobă în numele Comunității.Textul protocolului se atașează la prezenta decizie.Articolul 2Președintele Consiliului procedează la notificarea prevăzută la articolul 8 din protocol [4].Articolul 3Prezenta decizie intră în vigoare în ziua următoare datei publicării în Jurnalul Oficial al Comunităților Europene.Adoptată la Bruxelles, 21 noiembrie 1988.Pentru ConsiliuPreședinteleTh. Pangalos[1] JO C 104, 21.4.1987, p. 8.[2] JO C 290, 14.11.1988.[3] JO L 136, 28.5.1975, p. 3.[4] JO L 327, 30.11.1988, p. 56.--------------------------------------------------


title: Decizia (UE) 2016/776 a Consiliului din 29 aprilie 2016 privind semnarea, în numele Uniunii Europene, și aplicarea cu titlu provizoriu a Acordului de parteneriat în domeniul pescuitului sustenabil între Uniunea Europeană și guvernul Insulelor Cook și a protocolului de punere în aplicare a acestuia

text:
               20.5.2016

               RO

               Jurnalul Oficial al Uniunii Europene

               L 131/1

         DECIZIA (UE) 2016/776 A CONSILIULUI
   din 29 aprilie 2016
   privind semnarea, în numele Uniunii Europene, și aplicarea cu titlu provizoriu a Acordului de parteneriat în domeniul pescuitului sustenabil între Uniunea Europeană și guvernul Insulelor Cook și a protocolului de punere în aplicare a acestuia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Uniunea și guvernul Insulelor Cook au negociat un acord de parteneriat în domeniul pescuitului sustenabil (denumit în continuare „acordul”) și un protocol de punere în aplicare a acestuia (denumit în continuare „protocolul”), prin care se acordă navelor din Uniune posibilități de pescuit în apele asupra cărora Insulele Cook dețin suveranitatea sau jurisdicția în materie de pescuit.

               (2)

               Negocierile s-au încheiat cu succes, iar acordul și protocolul au fost parafate la 21 octombrie 2015.

               (3)

               Articolul 16 din acord și articolul 12 din protocol prevăd aplicarea cu titlu provizoriu a acordului și a protocolului de la data semnării lor.

               (4)

               Acordul și protocolul ar trebui să fie semnate și ar trebui să se aplice cu titlu provizoriu până la finalizarea procedurilor necesare încheierii lor,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului de parteneriat în domeniul pescuitului sustenabil între Uniunea Europeană și guvernul Insulelor Cook și a protocolului de punere în aplicare a acestuia, sub rezerva încheierii acordului și a protocolului în cauză.
   Textul acordului și cel al protocolului sunt atașate la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul și protocolul în numele Uniunii.
   Articolul 3
   Acordul și protocolul se aplică cu titlu provizoriu de la data semnării lor, până la finalizarea procedurilor necesare pentru încheierea lor (1).
   Articolul 4
   Prezenta decizie intră în vigoare la data adoptării.

      Adoptată la Bruxelles, 29 aprilie 2016.

            Pentru Consiliu

            Președintele

         A.G. KOENDERS

      (1)  Data aplicării provizorie a acordului și a protocolului se va publica în Jurnalul Oficial al Uniunii Europene de către Secretariatul General al Consiliului.


title: Decizia Consiliului din 22 noiembrie 1999 privind participarea Comunității la Observatorul European al Sectorului Audiovizual

text:
               13/Volumul 28

               RO

               Jurnalul Ofícial al Uniunii Europene

               91

         31999D0784

               L 307/61

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 22 noiembrie 1999
   privind participarea Comunității la Observatorul European al Sectorului Audiovizual
   (1999/784/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 157 alineatul (3),
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât:

               (1)

               Rezoluția (97)4 adoptată de Comitetul de Miniștri al Consiliului Europei la 20 martie 1997 a confirmat continuarea Observatorului European al Sectorului Audiovizual inițial înființat prin Rezoluția (92)70 adoptată de Comitetul de Miniștri la 15 decembrie 1992.

               (2)

               Toate statele membre sunt membre ale Observatorului European al Sectorului Audiovizual; reprezentarea Comunității în relațiile cu Observatorul European al Sectorului Audiovizual de către Comisie nu afectează reprezentarea directă a statelor membre ale Uniunii Europene.

               (3)

               Consiliul adoptă la 26 aprilie 1999 o decizie de stabilire a unei infrastructuri de informații statistice comunitare referitoare la industria și piețele sectorului audiovizual și ale sectoarelor conexe (4).

               (4)

               Prin urmare, este necesară asigurarea complementarității între activitatea desfășurată în temeiul deciziei menționate a Consiliului și Observatorul European al Sectorului Audiovizual.

               (5)

               Observatorul European al Sectorului Audiovizual contribuie la consolidarea competitivității în industria comunitară a audiovizualului, în special prin îmbunătățirea transferului de informații către industrie, în special către întreprinderile mici și mijlocii, și prin promovarea unei viziuni clare asupra pieței,

         DECIDE:
   Articolul 1
   Comunitatea devine membră a Observatorului European al Sectorului Audiovizual.
   Articolul 2
   Comisia reprezintă Comunitatea în relațiile cu Observatorul.
   Articolul 3
   Alocațiile necesare pentru contribuția financiară a Comunității la bugetul operațional al Observatorului se autorizează de către autoritatea bugetară, în conformitate cu viziunea financiară în vigoare.
   Articolul 4
   Înainte de sfârșitul celui de-al treilea an care urmează anului în care se adoptă prezenta decizie, precum și la expirarea prezentei decizii, Comisia prezintă Parlamentului European, Consiliului și Comitetului Economic și Social un raport cu privire la punerea sa în aplicare.
   Articolul 5
   Prezenta decizie se aplică până în ultima zi a ultimei luni a celui de-al cincilea an care urmează anului în care se adoptă.

      Adoptată la Bruxelles, 22 noiembrie 1999.

            Pentru Consiliu

            Președintele

         K. HEMILÄ

      (1)  JO C 110, 21.4.1999, p. 14.

      (2)  Aviz emis la 28 octombrie 1999 (nepublicat încă în Jurnalul Oficial).

      (3)  Aviz emis la 22 septembrie 1999 (nepublicat încă în Jurnalul Oficial).

      (4)  JO L 117, 5.5.1999, p. 39.


title: Decizia 2014/829/PESC a Consiliului din 25 noiembrie 2014 de modificare a Deciziei 2010/413/PESC privind adoptarea de măsuri restrictive împotriva Iranului

text:
               25.11.2014

               RO

               Jurnalul Oficial al Uniunii Europene

               L 338/1

         DECIZIA 2014/829/PESC A CONSILIULUI
   din 25 noiembrie 2014
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 iulie 2010, Consiliul a adoptat Decizia 2010/413/PESC (1) privind adoptarea de măsuri restrictive împotriva Iranului.

               (2)

               La 24 noiembrie 2013, China, Franța, Germania, Federația Rusă, Regatul Unit și Statele Unite, sprijinite de Înaltul Reprezentant al Uniunii pentru afaceri externe și politica de securitate, au ajuns la un acord cu Iranul cu privire la un plan comun de acțiune care stabilește o abordare destinată obținerii unei soluții cuprinzătoare pe termen lung la problema nucleară iraniană. S-a convenit ca procesul care conduce la această soluție cuprinzătoare să includă, într-o primă etapă, măsuri inițiale convenite de comun acord, care să fie adoptate de ambele părți pentru o perioadă de șase luni și să poată fi reînnoite prin consimțământ reciproc.

               (3)

               Ca parte a acestei prime etape, Iranul ar urma să întreprindă o serie de măsuri voluntare specificate în planul comun de acțiune. În schimb, ar urma să se întreprindă o serie de măsuri voluntare care ar urma să includă, în ceea ce privește Uniunea, suspendarea măsurilor restrictive referitoare la interzicerea furnizării de servicii de asigurare și reasigurare și de transport pentru țițeiul iranian; interzicerea importului, achiziționării sau transportului de produse petrochimice iraniene și a furnizării de servicii conexe; și interzicerea comerțului cu aur și alte metale prețioase cu guvernul iranian, organismele publice ale acestuia și Banca Centrală a Iranului sau cu persoanele și entitățile care acționează în numele acestora. Suspendarea respectivelor măsuri restrictive ar urma să se întindă pe o perioadă de șase luni în care contractele relevante ar trebui executate.

               (4)

               Planul comun de acțiune prevede, de asemenea, creșterea de zece ori a pragurilor stabilite pentru autorizarea transferurilor de fonduri înspre și dinspre Iran.

               (5)

               La 20 ianuarie 2014, Consiliul a adoptat Decizia 2014/21/PESC (2) de modificare a Deciziei 2010/413/PESC în vederea punerii în aplicare a dispozițiilor privind măsurile restrictive ale Uniunii cuprinse în planul comun de acțiune.

               (6)

               La 19 iulie 2014, China, Franța, Germania, Federația Rusă, Regatul Unit și Statele Unite, cu sprijinul Înaltului Reprezentant al Uniunii pentru afaceri externe și politica de securitate, au convenit împreună cu Iranul să prelungească punerea în aplicare a măsurilor cuprinse în planul comun de acțiune până la 24 noiembrie 2014.

               (7)

               La 21 iulie 2014, Consiliul a adoptat Decizia 2014/480/PESC (3) de modificare a Deciziei 2010/413/PESC în vederea prelungirii dispozițiilor privind măsurile restrictive ale Uniunii cuprinse în planul comun de acțiune.

               (8)

               La 24 noiembrie 2014, China, Franța, Germania, Federația Rusă, Regatul Unit și Statele Unite, cu sprijinul coordonatorului și negociatorului UE pentru grupul E3/UE+3 în cadrul negocierilor în domeniul nuclear cu Iranul, au convenit împreună cu Iranul să prelungească punerea în aplicare a măsurilor cuprinse în planul comun de acțiune până la 30 iunie 2015.

               (9)

               Prin urmare, suspendarea măsurilor restrictive ale Uniunii specificate în planul comun de acțiune ar trebui să fie prelungită până la 30 iunie 2015. În termenul respectiv ar trebui executate contractele relevante.

               (10)

               Prin urmare, Decizia 2010/413/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 26a din Decizia 2010/413/PESC se înlocuiește cu următorul text:

      „Articolul 26a
      (1)   Interdicția prevăzută la articolul 3a alineatul (1) se suspendă până la 30 iunie 2015 în ceea ce privește transportul țițeiului iranian.
      (2)   Interdicția prevăzută la articolul 3a alineatul (2) se suspendă până la 30 iunie 2015 în ceea ce privește furnizarea de servicii de asigurare și reasigurare legate de importul, achiziționarea sau transportul țițeiului iranian.
      (3)   Interdicția prevăzută la articolul 3b se suspendă până la 30 iunie 2015.
      (4)   Interdicția prevăzută la articolul 4c se suspendă până la 30 iunie 2015 în ceea ce privește aurul și alte metale prețioase.
      (5)   La articolul 10 alineatul (3), literele (a), (b) și (c) se înlocuiesc cu următorul text până la 30 iunie 2015:

                  «(a)

                  transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare, inferioare valorii de 1 000 000 EUR, precum și transferurile care privesc sume personale inferioare valorii de 400 000 EUR se efectuează fără nicio autorizare prealabilă. Transferurile se notifică autorității competente din statul membru respectiv în cazul în care depășesc 10 000 EUR;

                  (b)

                  transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare superioar1 000 000e valorii de EUR, precum și transferurile care privesc sume personale superioare valorii de 400 000 EUR necesită autorizarea prealabilă din partea autorității competente din statul membru respectiv. Statul membru relevant informează celelalte state membre în legătură cu orice autorizație acordată;

                  (c)

                  orice alt transfer superior valorii de 100 000 EUR necesită autorizarea prealabilă din partea autorității competente din statul membru respectiv. Statul membru relevant informează celelalte state membre în legătură cu orice autorizație acordată.»

            .(6)   La articolul 10 alineatul (4), literele (b) și (c) se înlocuiesc cu următorul text până la 30 iunie 2015:

                  «(b)

                  orice alt transfer inferior valorii de 400 000 EUR se efectuează fără nicio autorizare prealabilă. Transferurile se notifică autorității competente din statul membru respectiv în cazul în care depășesc 10 000 EUR;

                  (c)

                  orice alt transfer superior valorii de 400 000 EUR necesită autorizarea prealabilă din partea autorității competente din statul membru respectiv. Autorizația se consideră acordată în termen de patru săptămâni cu excepția cazului în care autoritatea competentă a statului membru respectiv a emis obiecții în termenul respectiv. Statul membru relevant informează celelalte state membre în legătură cu orice autorizație respinsă.»

            .(7)   Interdicțiile prevăzute la articolul 18b se suspendă până la 30 iunie 2015.
      (8)   Interdicțiile privind Ministerul Petrolului, prevăzute la articolul 20 alineatul (1) literele (b) și (c) și articolul 20 alineatul (2), enumerate în anexa II, se suspendă până la 30 iunie 2015, în măsura în care este necesar pentru executarea, până la 30 iunie 2015, a contractelor pentru importul sau achiziționarea de produse petrochimice iraniene.”

   Articolul 2
   Prezenta decizie intră în vigoare la data publicării sale în Jurnalul Oficial al Uniunii Europene.

      Adoptată la Bruxelles, 25 noiembrie 2014.

            Pentru Consiliu

            Președintele

         S. GOZI

      (1)  JO L 195, 27.7.2010, p. 39.

      (2)  Decizia 2014/21/PESC a Consiliului din 20 ianuarie 2014 de modificare a Deciziei 2010/413/PESC a Consiliului privind adoptarea de măsuri restrictive împotriva Iranului (JO L 15, 20.1.2014, p. 22).

      (3)  Decizia 2014/480/PESC a Consiliului din 21 iulie 2014 de modificare a Deciziei 2010/413/PESC privind adoptarea de măsuri restrictive împotriva Iranului (JO L 215, 21.7.2014, p. 4).


title: Decizia Consiliului din 11 mai 2017 de numire a doisprezece membri în cadrul Consiliului de administrație al Agenției Europene pentru Produse Chimice

text:
               18.5.2017

               RO

               Jurnalul Oficial al Uniunii Europene

               C 155/1

         DECIZIA CONSILIULUI
   din 11 mai 2017
   de numire a doisprezece membri în cadrul Consiliului de administrație al Agenției Europene pentru Produse Chimice
   (2017/C 155/01)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice (1), în special articolul 79,
   întrucât:

               (1)

               Articolul 79 din Regulamentul (CE) nr. 1907/2006 prevede numirea de către Consiliu a câte unui reprezentant din fiecare stat membru, în calitatea de membru al Consiliului de administrație al Agenției Europene pentru Produse Chimice (denumit în continuare „Consiliul de administrație”).

               (2)

               Membrii Consiliului de administrație urmează să fie numiți în funcție de experiența și calificarea lor relevantă în domeniul securității produselor chimice sau al reglementărilor privind produsele chimice și ținând cont de necesitatea ca în cadrul Consiliului de administrație să existe calificările relevante privind aspectele generale, financiare și legale.

               (3)

               Durata mandatului este de patru ani și poate fi reînnoit o dată.

               (4)

               Prin decizia din 7 iunie 2007 (2), Consiliul a numit 27 de membri în cadrul Consiliului de administrație al Agenției Europene pentru Produse Chimice.

               (5)

               Membrii actuali ai Consiliului de administrație desemnați de Republica Cehă, Irlanda, Spania, Franța, Italia, Luxemburg, Ungaria, Țările de Jos, Austria, Slovenia, Finlanda și Suedia au fost numiți pentru o perioadă care se încheie la 31 mai 2017.

               (6)

               Consiliul a primit nominalizările de la toate statele membre în cauză,

         ADOPTĂ PREZENTA DECIZIE:
   Articolul 1
   Se numesc în calitate de membri ai Consiliului de administrație pentru un al doilea mandat, pentru perioada 1 iunie 2017-31 mai 2021, următoarele persoane (nume, cetățenie, data nașterii):

               —

               doamna Sharon McGUINNESS, cetățean irlandez, 13 iulie 1965;

               —

               domnul Paul RASQUE, cetățean luxemburghez, 8 iulie 1981;

               —

               doamna Krisztina BIRÓ, cetățean maghiar, 5 aprilie 1971;

               —

               domnul Hans Albert MEIJER, cetățean neerlandez, 19 septembrie 1964.

         Articolul 2
   Se numesc în calitatea de membri în cadrul Consiliului de administrație pentru un prim mandat, pentru perioada 1 iunie 2017-31 mai 2021, următoarele persoane (nume, cetățenie, data nașterii):

               —

               doamna Taťjana KOLESNIKOVÁ, cetățean ceh, 24 noiembrie 1969;

               —

               domnul Óscar Valentín GONZÁLEZ SÁNCHEZ, cetățean spaniol, 8 martie 1972;

               —

               doamna Marie-Laure METAYER, cetățean francez, 6 aprilie 1968;

               —

               doamna Francesca GIANNOTTI, cetățean italian, 20 decembrie 1971;

               —

               domnul Paul KRAJNIK, cetățean austriac, 20 ianuarie 1964;

               —

               domnul Alojz GRABNER, cetățean sloven, 23 iulie 1965;

               —

               doamna Hanna Maria KORHONEN, cetățean finlandez, 8 august 1964;

               —

               doamna Lisa Jenny Kristina ANFÄLT, cetățean suedez, 29 ianuarie 1974.

         Articolul 3
   Prezenta decizie intră în vigoare la data adoptării.

      Adoptată la Bruxelles, 11 mai 2017.

            Pentru Consiliu

            Președintele

         R. GALDES

      (1)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

      (2)  Decizia Consiliului din 7 iunie 2007 de numire a 27 de membri în Consiliul de Administrație al Agenției Europene pentru Produse Chimice (JO C 134, 16.6.2007, p. 6).